Pašyšių evangelikų liuteronų bažnyčia
55°18′08″š. pl. 21°40′01″r. ilg.﻿ / ﻿55.30235°š. pl. 21.667024°r. ilg.﻿ / 55.30235; 21.667024 Pašyšių evangelikų liuteronų bažnyčia – buvusi evangelikų liuteronų bažnyčia Šilutės rajone, Pašyšių kaime, 6 km į rytus nuo Juknaičių. Pergyvenusi du pasaulinius karus, bažnyčia sunaikinta sovietiniais metais. Buvusiame bažnyčios pastate šiandien veikia kaimo parduotuvė. Istorinį parapijos ūkinį pastatą, kuriame sovietmečiu buvo įkurdintos Pašyšių mokyklai priklausiusios dirbtuvės, evangelikų liuteronų bažnyčia skyrė kaimo bendruomenės namams. Šalia bažnyčios išlikęs prastos būklės atminimo paminklas Pirmojo pasaulinio karo metu žuvusiems parapijiečiams. Arčiausiai, už 4 km esančiose Kavolių kaimo liuteronų kapinėse reguliariai rengiamos kapinių šventės.